Diari Oficial de la Generalitat Valenciana


Sumari del DOGV 6356, del 16-09-2010 (2010/9573)

Notificació de la sentència dictada en el judici de modificació de mesures en relació amb fills extramatrimonials número 974/2009.
----------------------------------------------------------------------------------------------------------------------------------

### Dades del document

Número de DOGV
:   6356

Data del DOGV
:   16-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9573


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de modificació de mesures en relació amb fills extramatrimonials número 974/2009. [2010/9573]  
Mesures amb relació fills ext. sup. co. 000974/2009 - M  
Sobre: guarda, custòdia o aliments de fills menors no matrimonials no consensuats.  
Descripció de les actuacions: demanda contenciós per a la regulació de relacions paternofilials respecte d'incapaç.  
Demandant: María Dolores Sánchez Sánchez.  
Procurador: Juan Bautista Castaño López.  
Demandat: Pedro Romero González.  
Edicte de la secretària judicial Loreto Medina Aranda del Jutjat de Primera Instància número 6 d'Elx.  
En aquest procediment de mesures de fills extramatrimonials contenciós número 974/2009-M, seguit a instàncies de María Dolores Sánchez Sánchez, contra Pedro Moreno González, s'ha dictat la sentència que té la dispositiva que, literalment, és com segueix:  
«Dispositiva  
Estime parcialment la demanda presentada pel procurador Juan Bautista Castaño López, en nom i representació de María Dolores Sánchez Sánchez, contra Pedro Romero González, i per això:  
1. S'aproven les mesures definitives següents:  
1.1. L'exercici de la pàtria potestat sobre la incapaç M. A. R. S. s'atribueix en exclusiva a la mare, María Dolores Sánchez Sánchez, sota la guarda i custòdia de la qual queda.  
1.2. No s'estableix règim de visites a favor del progenitor no custodi, Pedro Romero González.  
1.3. Pedro Romero González haurà de pagar des de la data de presentació de la demanda i amb caràcter mensual, en concepte de pensió d'aliments per a la filla M. A., la quantitat de 150 euros, que haurà d'ingressar en el compte que designe la mare, per endavant i dins dels cinc primers dies de cada mes.  
L'import de la pensió ha d'actualitzar-se anualment de conformitat amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en el futur, actualització aquesta que es produirà de manera automàtica, sense que calga cap requeriment previ, i considerant com a data inicial per a l'actualització, el mes i any en què es fixa, i com a data final, el mateix mes de l'any en què s'actualitza. Aquest càlcul el permetrà l'opció «Voleu actualitzar una renda?» de la pàgina web de l'Institut Nacional d'Estadística.  
L'impagament de pensió anterior podrà constituir un delicte de abandó de família, previst en l'article 227 del codi penal i castigat amb pena de presó o multa.  
Ambdós progenitors han de pagar la meitat de les despeses extraordinàries de la seua filla.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies següents a la notificació (art. 455 i 457 LEC).  
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 0974 09). També pot realitzar-se la consignació mitjançant una transferència al número de compte 0030 3035 70 5860003711; caldrà indicar en la casella de selecció d'observacions el número 0706 0000 02 0974 09. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme».  
I atés que el demandat esmentat, Pedro Romero González, es troba en parador desconegut, expedisc aquest edicte a fi que valga de notificació de forma deguda.  
Elx, 1 de setembre de 2010.- La secretària judicial: Loreto Medina Aranda.